Καπνιστός σολομός με σικορέ
Σαλάτα και πρώτο πιάτο μαζί ο καπνιστός σολομός με σικορέ είναι η γρήγορη συνταγή που μας λύνει τα χέρια σε κάθε τραπέζι.
8 σικορέ (υπολογίζουμε 1 ανά άτομο), χοντροκομμένα, 20 φέτες καπνιστός σολομός (περίπου 1 κιλό), 1 κουτ. γλυκού (γεμάτη) μουστάρδα απαλή, 1 κουτ. γλυκού ξίδι, 2 κουτ. γλυκού βαλσαμικό ξίδι, 1/2 κουτ. γλυκού ρίγανη ξερή, τριμμένη, αλάτι, φρεσκοτριμμένο πιπέρι, 100 ml ελαιόλαδο
Για να ετοιμάσουμε τον καπνιστό σολομό με σικορέ, χοντροκόβουμε τα σικορέ από νωρίς και τα βάζουμε σε ένα μεγάλο τάπερ στο ψυγείο, σκεπασμένα με καπάκι, για να μη στεγνώσουν και αφυδατωθούν.Σε ένα γυάλινο βαζάκι που κλείνει με καπάκι βάζουμε όλα τα υλικά για το ντρέσινγκ και τα κρατάμε στην άκρη.Λίγο πριν σερβίρουμε, χτυπάμε τα υλικά του ντρέσινγκ στο βάζο και περιχύνουμε το σικορέ.Το σκορπίζουμε στο κέντρο μιας μεγάλης οβάλ ή στρογγυλής πιατέλας και περιμετρικά τακτοποιούμε τα φιλέτα σολομού, τυλίγοντάς τα σε όμορφες ροδέλες.
Λαχανικά,Σολομός